CONSILIUL LOCAL AL  MUNICIPIULUI CRAIOVA

HOTĂRÂREA NR. 255
          Consiliul Local al Municipiului Craiova, întrunit în şedinţa ordinară din data de 30.10.2008;

Având în vedere raportul nr.147247/2008 al Direcţiei Patrimoniu prin care se propune cesiunea parţială a obiectului contractului de concesiune nr.190/2000 încheiat între Consiliul Local al Municipiului Craiova şi S.C. „IDEAL W” S.R.L. şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;  

În temeiul art.36 alin.2 lit.c coroborat cu alin.5 lit.b, art.123 şi art.45 alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă cesiunea parţială a obiectului contractului de concesiune nr.190/2000, pentru suprafaţa de teren de 438 mp, aparţinând domeniului privat al municipiului Craiova, situată în str. Toamnei, nr.16 şi identificată conform planului de amplasare şi delimitare care reprezintă anexă la prezenta hotărâre, către S.C. „DARFIL” S.R.L. 
Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.34/1996 şi contractul de concesiune nr.190/2000, în sensul diminuării suprafeţei de teren concesionate către S.C. „IDEAL W” S.R.L. cu 438 mp. .
Art.3.  Se împuterniceşte Primarul Municipiului Craiova să semneze actul adiţional de modificare a contractului de concesiune nr.190/2000 şi noul contract de concesiune. 

Art.4.  Stabilirea redevenţei se face conform Hotărârii Consiliului Local al Municipiului Craiova nr. 258/2007, respectiv 6 lei/mp/lună, urmând a fi actualizată anual.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico - Financiară,  Direcţia Patrimoniu şi S.C. „IDEAL W” S.R.L. vor aduce la îndeplinire prevederile prezentei hotărâri.

